rlitschk/wikidir huggingface dataset:
De Mairie Öderquart weer in de Franzosentied (1810 bet 1813) een von de fiev Mairien, in de de Kanton Freeborg indeelt weer. De Seet weer in Öderquart. Se harr 1881 Inwahners. De Ümgegend von Öderquart hett vör de Franzosentied to dat Grevengericht Freeborg in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Öderquart een von de söss Mairien in’n Kanton Freeborg von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Öderquart weer nu een von de fiev Mairien in’n Kanton Freeborg, Distrikt Stood, Departement von de Elvmünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de dree Mairien Öderquart, Klinten un Bentwisch (all dree in’n Kanton Freeborg) höört harrn. 1813/1814 hebbt de Russen de Franzosen slahn un dat Rebeed befreet. Dat Kurförstendom
De Mairie Balje weer in de Franzosentied (1810 bet 1813) een von de fiev Mairien, in de de Kanton Freeborg indeelt weer. De Seet weer in Balje. Se harr 2028 Inwahners. De Ümgegend von Balje hett vör de Franzosentied to dat Grevengericht Freeborg in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Balje een von de söss Mairien in’n Kanton Freeborg von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Balje weer nu een von de fiev Mairien in’n Kanton Freeborg, Distrikt Stood, Departement von de Elvmünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de veer Mairien Balje, Fulenhöben, Eggerkamp un Westerwechtern (all veer in’n Kanton Freeborg) höört harrn. Von de Mairie Eggerkamp is blots de Oort Riddershusen in de Mairie
Thomas Völsch (* 9. Februar 1958 in Hamborg; † 28. November 2017 ok dor) weer en düütschen Politiker von de SPD. He weer von 2008 bet 2011 Maat von de Hambörgsche Börgerschop un von Anfang 2012 bet to sien Dood in’n November 2017 Bezirksamtsbaas von’n Hambörger Bezirk Horborg. Völsch is 1958 in Hamborg boren un weer op dat Gymnasium Eppendörp. Na de School hett he an de Fachhoochschool för öffentliche Verwaltung in Hamborg studeert un dat Studium as Diplom-Verwaltungswirt afslaten. Na dat Studium güng he in’n öffentlichen Deenst. He hett toeerst in’t Bezirksamt arbeidt un denn in’n Rekenhoff von de Fre’e un Hansestadt Hamborg. Von dor is he 2007 na de Behörde för Bildung un Sport wesselt. Von 1994 bet 2004 weer he hauptamtlichen Geschäftsföhrer von de SPD-Frakschoon in de Börgerschop un weer in düsse Tied von’n öffentlichen Deenst freestellt. Völsch weer verheiraadt un harr twee Söhns. He is an’n 28. November 2017 doodbleven, nadem he al en ganze Tied Kreeft harr. Völsch is 1990 in de SPD rin. He weer von 1996 bet 1998 Vörsitter von’n Oortsvereen Fischbeek, von 2003 bet 2011 Vörsitter von’n Oortsvereen Neegraven-Fischbeek un siet 2011 Bisitter. Tosätzlich weer he siet 2006 ok Viez-Kreisvörsitter in Horborg.
Jobst Fiedler (* 7. Februar 1944 in Deppelt) is en düütschen Verwaltungsfachmann. Fiedler lehrt Public Management an de Hertie School of Governance. Fiedler is 1944 in Deppelt boren un in Hannover opwussen. Later weer sien Vader Chirurg an dat Krankenhuus Zeven. Fiedler hett dorüm sien Abitur an dat St.-Viti-Gymnasium Zeven maakt. 1957 hett he en Lehr as Chemielaborant anfungen. Later hett he an de Universitäten Berlin, London, Göttingen, Genf un Berkeley Juristeree, Politik- un Weertschopswetenschoppen studeert. Na dat Studium hett he sien Referendariat in Hamborg maakt un weer en Tied bi dat Wetenschopszentrum Berlin för Sozialforschung. Von 1980 af an weer he bi de Stadt Hamborg un weer dor ünner annern von 1984 bet 1990 Baas von dat Bezirksamt von’n Bezirk Horborg. He weer ok Maat von’n Beraderstaff von de OECD un de EU. Von 1990 bet 1996 weer Fiedler Böverstadtdirekter von Hannover. He hett an de Universität Hannover promoveert. Von 1996 af an weer he as strategischen Berader bi de Ünnernehmensberadung Roland Berger Strategy Consultants anstellt un hett 2002 as Maat von de Hartz-Kummission dat Hartz-Kunzept mit utwickelt. Twüschen 2003 un 2004 hett he ünner annern Ünnerricht geven an de Universität Potsdam un de Weertschopsuniversität Luigi Bocconi in Mailand.
Edzard Dyes (* 23. Februar 1889 in Stettin; † 20. Februar 1954 in Horborg) weer en düütschen Verwaltungsbeamten. Dyes is 1889 as Söhn von Generalmajor Edzard Dyes in Stettin boren. He weer op de Gymnasien in Stettin, Kolbarg un Celle un hett an de Universitäten Leipzig, Freiburg, München un Göttingen Juristeree studeert. 1915 is he Assesser worrn un an’n 20. Juni 1919 juristischen Hülpsarbeider. An’n 11. Februar 1921 is he in Horborg besoldeten Senater worrn un an’n 5. Februar 1926 Stadtsyndikus. Later weer he Senaatssyndikus von de Hambörger Finanzbehörde. Na de Machtergreifung von de Natschonalsozialisten is de Böverbörgermeester von Horborg-Willemsborg, Walter Dudek, an’n 11. März 1933 afsett worrn. Dyes is denn kommissarsch sien Nafolger worrn för de Övergangstied. In’n Juni 1933 is Dyes von Ludwig Bartels aflööst worrn. Na’n Tweten Weltkrieg is Dyes 1945 för de eerste Tied von de Briten wedder as Börgermeester von Horborg insett worrn. An’t Enn von dat Johr 1945 hett denn Walter Dudek von em dat Amt as Börgermeester övernahmen. Dyes weer 1921 bet 1924 eersten Vörsitter von’n Horbörger Turnerbund von 1865. Edzard Dyes hett an’n 27. Mai 1922 in Hamborg Gertrud Reifkogel (30. August 1896–15. Oktober 1968) freet. Zeitschrift des Vereins für Hamburgische Geschichte.
Ludwig Bartels is de Naam von Ludwig Bartels (1846–1907), düütschen Verwaltungsjurist, Ludwig Bartels (1876–1944), düütschen Politiker (SPD), Regerungspräsident von Frankfurt/Oder, Ludwig Bartels (1884–na 1937), düütschen Politiker (DNVP, NSDAP), Böverbörgermeester von Horborg-Willemsborg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ludwig Bartels (* 1884; † na 1937) weer en düütschen Verwaltungsbeamten. Bartels is 1884 boren. Bartels weer Regerungsraad bi’n Regerungsbezirk Lümborg. He weer von 1919 bet 1924 in de DNVP un denn wedder ahn Partei. An’n 1. April 1933 is he in de NSDAP rin. Na de Machtergreifung von de NSDAP is Walter Dudek an’n 11. März 1933 as Böverbörgermeester von Horborg-Willemsborg afsett worrn. För de eerste Tied hett Edzard Dyes kommissarsch dat Amt övernahmen. Bartels is na en Vörslag von Otto Telschow an’n 6. Juni 1933 kommissarsch Böverbörgermeester worrn un hett dat Amt an’n 23. Oktober 1933 denn richtig övernahmen. He is bet to’n 30. März 1937 Börgermeester bleven, as de Stadt Horborg-Willemsborg mit dat Groot-Hamborg-Gesett Deel von Hamborg worrn is. Dirk Stegmann: Aufstieg und Herrschaft der NSDAP in Harburg 1922-1937. In: Jürgen Ellermeyer, Klaus Richter, Dirk Stegmann (Rutgevers): Harburg: von der Burg zur Industriestadt - Beiträge zur Geschichte Harburgs 1288-1938. Christians, Hamborg 1988, Sieden 449–473
Borchshöh (hoochdüütsch Borchshöhe) is en Deel von de Stadt Bremen in dat Bundsland Bremen. Binnen Bremen höört dat to’n Oortsdeel Aumund-Hammersbeck in’n Stadtdeel Vesack. Dat liggt an de Landsgrenz na Neddersassen. De Oort liggt op de Oosterholter Geest. Dat Water ut dat Rebeed flütt över de Schönebecker Au af. In histoorsche Tieden weren de Naveröörd Löhnhorst in’n Noorden, Leuchtenborg in’n Noordoosten, Schönebeck in’n Oosten, Friedrichsdörp in’n Süüdoosten, Vöraumund un Bröcken in’n Süden, Aumund, Vesack un Fähr in’n Süüdwesten un Hünertshagen un Hammersbeek in’n Westen. Üm 1700 rüm hett Friedrich von der Borch as Herr op Schönebeck de Öörd Nee-Schönebeck, Friedrichsdörp un Borchshöh nee grünnt. Na em hett dat Dörp ok sien Naam kregen. Bet an dat Enn von dat 19. Johrhunnert weer de Oort noch ländlich präägt. Denn is Borchshöh aver to en Vöroort von Bremen-Noord worrn. De Oort hett vör 1852 to’n Bezirk Schönebeck von dat Gericht Leessem-Schönebeck tohöört, von 1852 bet 1859 to dat Amt Leessem un denn von 1859 bet 1885 to dat Amt Blomendal. Na 1885 weer dat in’n Kreis Blomendal, de 1932 Deel von’n Kreis Oosterholt worrn is. De Oort weer fröher en egenstännige Gemeen, de 1908 aver Deel von de Gemeen Aumund worrn is.
Dat Maschinenfleet is en 6,6 Kilometer langen künstlichen Waterloop in Bremen, de in de Leesem münnt. Von de Leessem flütt dat Water wieder in de Werser un in de Noordsee. Dat Fleet billt de Grenz twüschen dat Blockland in’n Noordoosten un de Stadtdelen Gröpeln un Borgleessem in’n Süüdwesten. An’n 31. Oktober 1374 hebbt de Deken un dat Kapittel von’n Bremer Doom un de Börgermeester un Raadsherrn von de Stadt Bremen en Vereenborung von acht Dörper bestätigt, de stroomaf an dat rechte Över von de Werser un in dat Maschland an de Leessem un Wümm legen hebbt. In de Vereenborung güng dat üm dat Anleggen un Ünnerhollen von’n Diek an de Leessem twüschen Grambke un Waterhorst (de Ne’e Diek) mit dat Waller Siel un den Graven, de an düt Siel utflütt un den Naam Olen Diek driggt. Dor steiht ok in, dat dat Siel eerst noch anleggt warrn mutt. Ok de Verloop von’n Graven steiht dor beschreven. De Anliggers schöölt nich blots de Överstücken ünnerhollen. Wenn dat Feld nich glieks dröögt, denn schöölt se em eerst noch „maken“, also tominnst düüdlich deper maken. Dat Waller Siel leeg groff an de Steed von dat hüdige Schöppwark Waterhorst un warrt in dat Dokument
De Föhren / Fuhren of Groffdaennen (latiensch: Pinus) sünd en Geslecht vun Nadelbööm (Pinophyta) in de Familie vun de Pinaceae (Föhrenfamilie). De Föhren sünd vör allen op de Noordhalvkugel vun de Eer tohuus. Se möögt de köhl-fuchten Klimarebeden, se hebbt aber ok subtroopsche un troopsche Rebeden besiedelt. Vundaag warrt se weltwiet anboot. De mehrsten Föhrenoorden wasst as Bööm, ’n poor ok as Strüker. Föhren sünd ümmergröön. Vergleken gegen de anneren Nadelboomgeslechter sünd ehr Nadels besünners lang. Se staht (je na Oort) in Büschel vun twee, dree oder fief op Kortspranten, de vun de Twiegen afgaht (Rechts gifft dat ’n Bild dorvun). Bi Fichten un Dannen staht de Nadels enkelt direktemang op den Twieg. Weltwiet sünd de Föhren de wichtigsten Boomoorden för de Forstweertschop. Se verlangt nich veel un wasst goot. Un so warrt se faken an de Steed vun inheemsche Boomoorden anplant, to’n Bispeel wenn de Woold raadt oder afbrennt is. Sogor in de Tropen un Subtropen warrt se in Holtplantaschen anboot. Ok in’t Middelmeerrebeet gifft dat grote Föhrenplantaschen, mehr as disse Bööm in de Natuur vörkummt, tomehrst as Monokultur. För den Bodden is dat op de Duur nich goot. Dat Föhrenholt is licht un riek an Kien. Dat warrt
Kassbroker Heid (hoochdüütsch Kassebrucher Heide) is en lütten Oort in de Gemeen Hagen in’n Landkreis Cuxhoben, Neddersassen. De Oort höört binnen de Gemeen to de polietsche Oortschop Kassbrook. De Oort liggt op de Oosterholter Geest bi’n Grienenbarg. Dat Water ut dat Rebeed flütt an de Oostsied von’n Grienenbarg na de Drept hen af un an de Westsied över Gravens in’n Indiekkanaal un na de Werser. Dat Rebeed, dat in’n Westen liggt, an de Grenz na Oosterstood, is allens Moor. De Naveröörd sünd Driftseth un Kassbrook in’n Noordoosten, Hagen in’n Süüdoosten, de Harmonie in’n Süden, Uthlederbarg un Offenwardermoor in’n Süüdwesten un Saanstermoor, Rechtenflethermoor un Wittenbarg in’n Noordwesten. Kassbroker Heid is in dat 19. Johrhunnert as Anbo von Kassbrook ut grünnt worrn. Ünner annern hett dat dor en Afdeckeree geven. De Oort hett vör 1852 to dat Gericht Kassbrook tohöört un denn bet 1885 to dat Amt Hagen. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Oort hett von öllers bi de Gemeen Kassbrook mit tohöört. De Gemeen Kassbrook is an’n 1. März 1974 mit de Gemeenreform in Neddersassen oplööst un Deel von de ne’e un gröttere Gemeen Hagen
Jonny Otten (* 31. Januar 1961 in Hagen) is en fröheren düütschen Footballspeler. Otten hett bi’n Hagener SV speelt un in de Saison 1978/1979 al in de DFB-A-Juniorennatschonalmannschop 17 Lännerspelen för Düütschland maakt. As A-Jugendlichen is he an’n 20. März 1979 för dat Speel in Schwenningen gegen Italien in de düütsche Natschonalmannschop von de Amateure beropen worrn. In’n Mai 1979 weer he DFB-Aktör bi dat UEFA-Turnier. De Afwehrspeler Otten hett siene Profiloopbahn 1979 bi Werder Bremen anfungen un sien gröttsten Dalslag as Footballspeler al in siene eerste Profisaison beleevt. Tohoop mit David Watson von Manchester City un Thomas Schaaf ut de egene Werder-Jugend weer he nee an de Werser kamen. Sien Club Werder is in de Saison dat eerste Maal ut de Bundsliga afstegen. Otten is aver in Bremen bleven un een Johr later is de Vereen wedder in de eerste Liga opstegen. Ünner Trainer Otto Rehhagel hett he sik to een von de besten linken Afwehrspelers in de Bundsliga utwickelt. Nadem he 1982 in dat letzte Speel von en düütsche B-Natschonalmannschop gegen de Utwahl ut Portugal speelt harr, is he 1983 von Bundstrainer Jupp Derwall in de düütsche Natschonalmannschop beropen worrn. Siene Lännerspeelkarjeer weer aver al na söss Spelen
De Noordwestdüütsche Schüttenbund e.V. (NWDSB) is en Dackorganisatschoon von de Sportschütten in Noordwestdüütschland. De Verband is een von de twee Verbänn in Neddersassen un direkt Maat von’n Düütschen Schüttenbund. Ok de Schütten in de Fre’e un Hansestadt Bremen höört dor to. De Verband hett Stand 31. Dezember 2016 112.115 Maten in 821 Schüttenverenen. De NWDSB is an’n 14. Januar 1951 grünnt worrn. Seet weer toeerst Bremen. Siet 1965 sitt de Schüttenbund in Bassen. Dor sünd de Geschäftssteed un ok dat ne’e Landsleistungszentrum. Elk Johr gifft dat den Noordwestdüütschen Schüttendag, en Delegeertendag, de dat böverste Orgaan von’n Verband dorstellt. Dor warrt ok dat Präsidium wählt, dat ut teihn Lüüd besteiht un den Verband leiden deit. De aktuelle Präsident (Stand 2017) is Jonny Otten un de Geschäftsföhrer Andreas Viebrock. Bremer Schüttenbund e. V. Bezirksschüttenverband Bremerhoben-Wersermünn e. V. Bezirksschüttenverband Graafschop Deefholt e. V. Bezirksschüttenverband Elv-Werser-Münn e. V. Bezirksschüttenverband Graafschop Heien e. V. Bezirksschüttenverband Lümborg e. V. Ollnbörger Schüttenbund e. V. Schüttenbund Ossenbrügge-Eemsland-Graafschup Benthem e. V. Bezirksschüttenverband Oosterholt e. V. Oostfreesch Schüttenbund e. V. Bezirksschüttenverband Stood e. V. Statistik von’n Düütschen Schüttenbund von’n 31. Dezember 2016, Verenen, Maten Websteed von’n Schüttenbund (hoochdüütsch) Landsverbänn von’n Düütschen Schüttenbund Badisch Sportschüttenverband | Schüttenverband Berlin-Brannenborg | Brannenbörgsch Schüttenbund
De Ollnbörger Schüttenbund e.V. (OSB) is as Bezirksverband en Dackverband von 185 Schüttenverenen in 16 Kreise un hett üm un bi 24.000 Maten. He is dormit de Bezirk mit de gröttste Tall Maten von de ölven Bezirke in’n Noordwestdüütschen Schüttenbund (NWDSB). Dat Rebeed von’n OSB is dat Ollnbörger Land/de fröhere Verwaltungsbezirk Ollnborg. De Grenzen von de 16 Schüttenkreise stimmt aver nich mit de polietschen Grenzen von de Landkreise övereen. To’n Bispeel gifft dat al in’n Landkreis Ammerland veer Schüttenkreise. De Vereen hett sik an’n 19. August 1862 grünnt. In’t Leven ropen hett em de Oberst Lehmann, de een Johr nadem sik in Gotha de „Allgemene Düütsche Schüttenbund“ grünnt harr, den eersten Dackverband in dat Groothartogdom Ollnborg grünnt harr. Dor hebbt de Schüttenverenen Jever, Varel, Ollnborg, Brake, Vechte, Westerstäe un Landwörden tohöört. Dat eerste Ollnbörger Bundsscheten hett dat an’n 26. un 27. Juli 1863 in Varel geven. De Vereen hett Meesterschoppen in düsse Kategorien: Armbost Bagen Grootkaliber Pistool un Revolver Kleenkalibergewehr Kleenkaliberpistool Luftgewehr Luftpistool Vorderlader Toonduvenscheten Zentraalfüürpistool Bezirksmeisterschaft, Ollnbörger Schüttenbund Websteed von’n Schüttenbund (hoochdüütsch)
De Neddersassische Sportschüttenverband e.V. (NSSV) is en Dackorganisatschoon von de Sportschütten in Noordwestdüütschland. De Verband is een von de twee Verbänn in Neddersassen un direkt Maat von’n Düütschen Schüttenbund. De Verband hett Stand 31. Dezember 2016 161.821 Maten in 1584 Schüttenverenen. De Verband is in 40 Kreisschüttenverbänn ünnerdeelt. Seet is Hannover. De NSSV is an’n 1. April 1951 ünner den Naam Schüttenverband Neddersassen grünnt worrn. Sien hüdigen Naam hett de Verband in’n März 1976 kregen. Dat Präsidium besteiht ut teihn Lüüd. De aktuelle Präsident (Stand 2017) is Axel Rott un de Geschäftsföhrer Ulrich Nordmann. Kreisschüttenverband Achem e. V. Kreisschüttenverband Allefelle e. V. Kreisschüttenverband Bruunswiek e. V. Kreisschüttenverband Borgdörp e. V. Kreisschüttenverband Celle Stadt un Land e. V. Kreisschüttenverband Deister-Laane e. V. Kreisschüttenverband Deister-Süntel-Calenberg e. V. Kreisschüttenverband Aimbeck e. V. Kreisschüttenverband Fambossel e. V. Kreisschüttenverband Ganderssen e. V. Kreisschüttenverband Gifhorn e. V. Kreisschüttenverband Gosler e. V. Kreisschüttenverband Göttingen e. V. Kreisschüttenverband Hameln-Purmunt e. V. Verband Hannöversche Schüttenverenen e. V. Kreisschüttenverband Münnen e. V. Kreissportschüttenverband Helmstidde von 1951 e. V. Sportschüttenverband Hilmssen-Marienborg e. V. Kreisschüttenverband Holtsminne e. V. Kreisschüttenverband Isenhagen-Wittingen e. V. Kreisschüttenverband Laane e. V. Kreisschüttenverband Lüchow-Dannenbarg e. V. Kreisschützenverband „Netelblatt“ Nenndörpe e. V. Kreissportschüttenverband Niestadt e. V. Kreisschüttenverband Neenborg e.
Brook (hoochdüütsch Bruch) is en Dörp in de Gemeen Swonewebel in’n Landkreis Oosterholt, Neddersassen. Binnen de Gemeen höört de Oort to de polietsche Oortschop Aschwarden. De Oort liggt in de Masch von de Ünnerwerser. Dat Water ut dat Rebeed flütt över Karkfleet un Krusenhelmer Fleet in’n Aschwardener Floodgraven un denn wieder in’n Rechten Blangenarm von de Werser. De Naveröörd sünd Uthleer un Seedörp in’n Noordoosten, Meyenborg in’n Süüdoosten, Hinnebeck un Ne’enkarken in’n Süden, Rade un Hassel in’n Süüdwesten, Aschwarden in’n Westen un Wortfleet un Rechtebe in’n Noordwesten. Brook kummt 1269 as Broke toeerst in de Oorkunnen vör. In de Oorkunn warrt von Sifridus sacerdos de Broke un Rudolphus Clericus quondam Plebanus in Broke snackt. Sacerdos un plebanus sünd latiensche Utdrück för twee verscheden Soorten Preester. To de Tied hett de Kark in Brook also al bestahn. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Aschwarden in’n Kanton Hagen höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Weersbe in’n Kanton Hagen. De Oort hett vör 1885 to’n Bezirk Süüd-Oosterstood von dat Amt Hagen tohöört. Na 1885 is de Oort in’n Kreis Blomendal
Bi de koreaanschen Naams kummt toeerst de Familiennaam un denn de Vörnaam. In Korea hett de Familiennaam mehrsttiets ene Sülv un de Vörnaam twee. Utnahmen sünd roor. Vörnaams hebbt mehrsttiets twee Sülven. Rorer sünd Vörnaams mit blots ene Sülv. Vele Vörnaams gaht för Jungs un Deerns. Ok wenn dat in de Regel ene Tendenz gifft, ob dat ehrder en Jungs- oder en Deernsnaam is, is dat doch nich utslaten, dat dat ok mal anners is. Bi de Mannslüüd is dat in vele Familien begäng, dat een vun de beiden Sülven en Generatschoonsnaam is, den se mit annere Lüüd ut jemehr Familie deelt, de ut de sülve Generatschoon stammt. In Korea keent se kene so grote Tall vun Naams as in annere Kulturen. 47 Perzent vun all Koreaners (Süüdkoreaners) hebbt een vun de dree Naams Kim, Lee un Park. De Rest deelt sik op üm un bi 300 annere Naams op (to’n Vergliek: in’t düütsche Rebeet gifft dat hunnertdusende Familiennaams). In Korea warrt dat eenfache Volk denn ok Baekseong (백성, 百姓) nöömt, wat „de Hunnert Naams“ heet. Bi de Heiraat blifft de Fro bi ehren Deernsnaam. De Kinners heet later aver all na den Vadder. Bi den Zensus vun 2000 hebbt
Aschwarden is en Dörp in de Gemeen Swonewebel in’n Landkreis Oosterholt, Neddersassen. Binnen de Gemeen billt Aschwarden en egen polietsche Oortschop. To de Oortschop höört ok de beiden Öörd Hassel un Brook mit to. De Oort liggt in de Masch von de Ünnerwerser. Dat Water ut dat Rebeed flütt över’n Aschwardener Floodgraven in’n Rechten Blangenarm von de Werser. An de Münn von’n Floodgraven in’n Werserarm liggt dat Schöppwark Aschwarden. Dat höört aver blots von’n Naam her to Aschwarden. Dat liggt op dat Rebeed von Rechtebe. De Naveröörd sünd Wortfleet un Rechtebe in’n Noorden, Uthleer in’n Noordoosten, Brook in’n Oosten, Hinnebeck in’n Süüdoosten, Ne’enkarken, Rade un Hassel in’n Süden un Hammelwardersand un Harriersand in’n Westen. Aschwarden kummt 1139 toeerst in en Oorkunn von’n Bremer Arzbischop Adalbert II. vör. In dat Johr 1800 is in Aschwarden en Windmöhl boot worrn, de bet vondaag besteiht. In’n Tweten Weltkrieg sünd 29 Soldaten ut Aschwarden (tohoop mit Hassel un Brook) fullen oder vermisst. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Aschwarden in’n Kanton Hagen höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Weersbe in’n Kanton
De Mairie Scharmbeek weer in de Franzosentied (1810 bet 1813) een von de veer Mairien, in de de Kanton Oosterholt indeelt weer. De Seet weer in Scharmbeek. Se harr 2602 Inwahners. De Ümgegend von Scharmbeek hett vör de Franzosentied to de Vaagdien Scharmbeek un Sandbeek von dat Amt Oosterholt in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Scharmbeek een von de teihn Mairien in’n Kanton Oosterholt von’n Distrikt Bremervöör, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Scharmbeek weer nu een von de veer Mairien in’n Kanton Oosterholt, Distrikt Bremerleh, Departement von de Wersermünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de fiev Mairien Scharmbeek, Westerbeek, Garlst, Freißenbüttel un Buschhusen (all fiev in’n Kanton Oosterholt) höört harrn. Von de Mairie Buschhusen is